KIRJALLINEN KYSYMYS E-3044/01 esittäjä(t): Ioannis Marínos (PPE-DE) komissiolle. Koheesiorahasto ja Halkidan vesihuollosta ja viemäröinnistä vastaava julkinen yritys.



Virallinen lehti nro 115 E , 16/05/2002 s. 0199 - 0200



KIRJALLINEN KYSYMYS E-3044/01 esittäjä(t): Ioannis Marínos (PPE-DE) komissiolle (5. marraskuuta 2001) Aihe: Koheesiorahasto ja Halkidan vesihuollosta ja viemäröinnistä vastaava julkinen yritys Kreikan Halkidan vesihuollosta ja viemäröinnistä vastaava julkinen yritys jätti koheesiorahastolle täydellisen ja toteen näytetyn ehdotuksen rahoitustukea varten. Keski-Kreikan alueen toimivaltaisten viranomaisten tarkastuksessa todettiin, että ehdotus oli asiaa koskevien Euroopan komission suuntaviivojen mukainen. Kreikan talousministeriön asiasta vastaava yksikkö ei kuitenkaan puoltanut tätä hakemusta eikä antanut päätökselleen mitään perusteluja. Halkidan vesihuollosta ja viemäröinnistä vastaava yritys sai osakseen saman kohtelun myös edellisellä koheesiorahaston ohjelmakaudella, kuten käy ilmi sen loppukertomuksesta. Tämän suuren saaren pääkaupungin asukkaat voivat perustellusti kysyä, miksi heitä kohdellaan syrjivästi ja rikotaan periaatetta, jonka mukaan kaikkia kreikkalaisia on kohdeltava tasaveroisesti lain edessä. Tämän vuoksi minäkin pyydän vuorollani komissiota ilmoittamaan, onko tämä syytös todella perusteltu? Aikooko komissio tutkia asiaa ja puuttua asiasta vastaavien Kreikan viranomaisten toimintaan, jotta yhteisön varoja myönnettäisiin perustellusti ja avoimesti ja siten, ettei syntyisi vaikutelmaa, jonka mukaan Euroopan unioni ei kohtele kaikkia Kreikan kansalaisia tasaveroisesti tai sallii tällaisen käytöksen? Michel Barnier'n komission puolesta antamayhteinen vastauskirjallisiin kysymyksiin E-2957/01 ja E-3044/01 (28. marraskuuta 2001) Kreikkaa varten ohjelmakaudeksi 20002006 laaditun yhteisön tukikehyksen 4.9 kohdassa Toteutus koheesiorahasto, kuvaillaan periaatteet, joita sovelletaan esitettäessä hankkeita komissiolle rahaston tuen saamiseksi. Parlamentin jäsenten mainitsemassa tapauksessa Manner-Kreikan alueellisen toimenpideohjelman hallinnointiviranomainen toimittaa valitut hankkeet Kreikan valtiovarainministeriölle jatkokäsittelyä varten arvioituaan ensin kuntien ja muiden paikallisten toimijoiden esittämien hankkeiden teknisen kypsyyden. Ministeriö kerää kaikki hallinnointiviranomaisten toimittamat ehdotukset yhteen, arvioi ne, asettaa ne paremmuusjärjestykseen ja lähettää lopullisesti valituiksi tulleet hankkeet komissiolle hyväksyttäviksi. Hallinnointiviranomaisten ja valtiovarainministeriön on arvioitava kysymyksessä mainitun kaltaiset ympäristöalan hankkeet myös asiakirjassa Koheesiorahaston strategia ympäristöala vahvistettujen periaatteiden mukaisesti; tämä asiakirja on osa ympäristöalan toimenpideohjelmaa kaudeksi 20002006(1). Toissijaisuusperiaatteen ja edellä mainittujen sopimusten mukaan vastuu toimenpiteiden toteuttamisesta ja siten hankkeiden valinnasta on jäsenvaltioilla, joiden on lähetettävä lopulliset ehdotuksensa komissiolle. Tässä vaiheessa komissio ei ole vielä saanut ehdotusta, joka koskee Halkidan vesihuolto- ja viemäröintihankkeen osarahoittamista koheesiorahaston varoista. (1) Komission päätös N:o C(2001)1357, 24.7.2001.